2. Ophævelse af direktiv om offentlige bygge- og anlægskontrakter (afstemning) 
Før afstemningen
Arlene McCarthy 
Hr. formand! Jeg vil blot gøre parlamentsmedlemmerne opmærksom på en teknisk ændring, som vi bør foretage i henhold til artikel 155. I Kommissionens forslag var der en teknisk udeladelse under artikel 2 vedrørende forslagets gennemførelse. Den præcise dato for gennemførelsen i medlemsstaterne mangler. Jeg vil derfor foreslå, at der i henhold til artikel 155 tilføjes "(18 måneder efter bekendtgørelsesdatoen)" som gennemførelsesdato. Det bør fremgå. Det vil jeg gerne foreslå medlemmerne som et teknisk ændringsforslag.
